fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi en fi fi fi fi fi fi en fi fi
KURSSIT JA KOULUTUKSET LAIHIALLA - KOIRAPALVELU BALANSSI
Onnellinen pentu 21.9. alkaen keskiviikkoisin (1. ryhmä klo 17:30-18:30 ja 2. ryhmä klo 19-20)
8 viikon - 5 kk ikäisille pennuille suunnattu kurssi, jolla keskitytään rakentamaan luottamusta ja yhteistyötä pennun ja omistajan välille, tutustutaan turvallisesti kurssiympäristöön ja muihin pentuihin sekä aloitetaan ohjatusti tärkeiden perustaitojen opettelu. Harjoiteltavia asioita ovat mm. koiran palkitseminen, kontakti ja luoksetulo, luopuminen, rauhoittuminen, käsittelytoimenpiteet sekä kohdetyöskentelyn ja hihnakäytöksen alkeet. Harjoitukset tehdään pentujen ehdoilla, omaehtoisuutta ja palkkioita hyödyntäen eikä kurssille osallistuminen vaadi mitään ennakkotaitoja.
Tasapainoinen koira – perustaitoja arkeen & harrastuksiin 16.10. alkaen sunnuntaisin joka toinen viikko klo 10-11:30
Kurssilla tehdään harjoituksia sekä yksitellen, että pareittain/ryhmässä, joten koiran täytyy pystyä harjoittelemaan yhtä aikaa muiden koirien kanssa (tarvittaessa näkösuojan takana) sekä odottamaan omaa vuoroaan autossa. Tavoitteena on vahvistaa jo aikaisemmin opittuja taitoja, oppia uutta sekä vaikeuttaa harjoituksia edelleen lisäämällä niihin mm. kestoa, etäisyyttä sekä erilaisia häiriöitä.
Kurssille mahtuu enintään 4 osallistujaa, vähimmäismäärä osallistujia kurssin toteutumiselle on 3. Kurssikerrat (yhteensä 5 kertaa) sunnuntaisin joka toinen viikko (16.10, 30.10, 13.11, 27.11. ja 11.12.) klo 10-11:30. Hinta 105 euroa (sis. alv. 24 %) ja siihen sisältyy kirjalliset koulutusohjeet. Kurssin vetäjänä eläintenkouluttaja (AT) Anni Saarela. Sitovat ilmoittautumiset osoitteeseen koirapalvelubalanssi@gmail.com Kurssimaksu tulee olla kokonaisuudessaan maksettuna ennen kurssin alkua.
Kurssilla vahvistetaan koiran omaehtoista kontaktia ohjaajaan sekä rentoa mielentilaa ensin ilman häiriöitä ja sen jälkeen häiriöitä pikkuhiljaa vaikeuttaen. Kurssi sopii myös sellaisille koirille, jotka eivät vielä pysty harjoittelemaan samassa tilassa yhtä aikaa muiden koirien kanssa. Harjoitukset tehdään aluksi yksitellen muiden koirien odotellessa autoissa. Lisäksi kurssilla lähdetään pikkuhiljaa viemään opittuja taitoja myös ulkona yhtä aikaa muiden koirien kanssa tehtäviin harjoituksiin, ensin pitkältä etäisyydeltä aloittaen.
Kaikki harjoitukset tehdään koiralähtöisesti, palkitsemiseen perustuvin menetelmin. Lisäksi työkaluinamme ovat mm. vastaehdollistaminen ja erilaiset kohdetyöskentelyyn ja omaehtoisuuteen perustuvat koulutuspelit sekä impulssikontrollia parantavat harjoitukset. Tavoitteena tasapainoinen, itsevarma koira, joka haluaa tehdä yhteistyötä ohjaajansa kanssa häiriöistä huolimatta!
Kurssille otetaan enintään 4 osallistujaa, vähimmäismäärä osallistujia kurssin toteutumiselle on 3. Kurssikerrat (yhteensä 5 kertaa) sunnuntaisin joka toinen viikko (31.7, 14.8, 28.8, 11.9. ja 25.9.) klo 13:30-15. Hinta 95 euroa (sis. alv. 24 % ja kurssimateriaalit). Kurssin vetäjänä Balanssin Anni Saarela, eläintenkouluttaja (AT). Sitovat ilmoittautumiset osoitteeseen koirapalvelubalanssi@gmail.com Kurssimaksu tulee olla kokonaisuudessaan maksettuna ennen kurssin alkua.
Tasapainoinen koira – jatkokurssi 16.10. alkaen sunnuntaisin joka toinen viikko klo 12-13:30 (1. ryhmä) sekä klo 14:30-16 (2. ryhmä)
Tälle kurssille ovat tervetulleita Tasapainoinen koira tai Reaktiivisesta rennoksi -kurssin käyneet koirakot. Jatkamme erilaisten arjessa sekä harrastuslajeissa tarvittavien perus- ja pohjataitojen harjoittelua sekä yksitellen, että ryhmässä. Kurssin tarkempi sisältö muotoutuu osallistujien toiveiden mukaan!
Kurssille mahtuu mukaan maksimissaan 5 osallistujaa (per ryhmä), vähimmäismäärä osallistujia ryhmän toteutumiselle on 3. Kurssikerrat (yhteensä 5 kertaa) sunnuntaisin joka toinen viikko (16.10, 30.10, 13.11, 27.11. ja 11.12.) klo 12-13:30 (1. ryhmä) ja klo 14:30-16 (2. ryhmä). Hinta 105 euroa (sis alv. 24 %). Kurssin vetäjänä eläintenkouluttaja (AT) Anni Saarela. Sitovat ilmoittautumiset osoitteeseen koirapalvelubalanssi@gmail.com Kurssimaksu tulee olla kokonaisuudessaan maksettuna ennen kurssin alkua.
Tasapainoa -jumppayksärit (Varaa aika yksärille laittamalla viestiä osoitteeseen koirapalvelubalanssi@gmail.com)
Tasapainoa -jumppayksäreillä teemme erilaisia koiran kehonhallintaa, itseluottamusta, tasapainoa, keskittymistä ja rauhoittumista vahvistavia harjoituksia. Harjoitukset valitaan ja muokataan aina yksilöllisesti jokaisen koirakon mukaan.
Harjoittelu on aina koiralähtöistä ja perustuu palkitsemiseen ja omaehtoisuuteen. Hyödynnämme harjoituksissa mm. erilaisia alustoja ja tasapainotyynyjä, kohdetyöskentelyä sekä aktivoimme koiran hajuaistia erilaisten ruokavirikkeiden ja etsintätehtävien avulla. Mukavaa yhteistä tekemistä siis!
Jumppayksärit sopivat kaiken ikäisille ja tasoisille, fyysisesti terveille koirille. Erityisen hyödyllisiä ne ovat nuorille koirille tai koirille, joilla on haasteita esimerkiksi keskittymisen, itsevarmuuden tai rauhoittumisen suhteen.
Paikan päällä on yhtä aikaa kouluttajan lisäksi vain sinä ja koirasi. Näin saatte koirasi kanssa yksilöllistä ohjausta sekä ympäristö on mahdollisimman rauhallinen. Hintaan sisältyy kaikille yhteiset kirjalliset ohjeet kotiin.
Jumppayksärin kesto on 45 minuuttia ja hinta 45 euroa (sis. alv 24 %). Ajanvaraukset sähköpostitse osoitteeseen koirapalvelubalanssi@gmail.com Kerrothan aikaa varatessasi hieman koirastasi ja mikäli teillä on toiveita yksärillä tehtävien harjoitusten suhteen. Kouluttajana Balanssin Anni Saarela, eläintenkouluttaja (at).
Kohdataan kohteliaasti -ohitustreenit (seuraavan kerran la 8.10. klo 10-16)
Harjoitukset pareittain, paikalla kerrallaan aina vain kaksi koirakkoa. Jaan parit ilmoittautumisajan päätyttyä ja ilmoitan osallistujille, milloin kenenkin aika on, voit halutessasi toivoa tiettyä aikaa. Harjoitusten paikka vaihtelee, ilmoitan tarkemman paikan osallistujille sähköpostitse.
Harjoituksiin ovat tervetulleita koirat ohjaajineen, joilla on jo perusteet hallinnassa toisten koirien kohtaamisesta (Balanssin koulutusneuvonta-asiakkaat, kurssilaiset tai vastaavat tiedot muualta) ja ne on tarkoitettu taitojen vahvistamiseen ja yleistämiseen uusissa ympäristöissä ja/tai uusien harjoituskavereiden kanssa. Aloitamme ensin pitkältä etäisyydeltä pyrkien varmistamaan kaikille osallistujille onnistuneen harjoituksen.
Ohitustreenien hinta on 20 euroa/koirakko (sis. alv 24 %), aikaa per pari on 30 minuuttia. Ilmoittautumiset sähköpostitse osoitteeseen koirapalvelubalanssi@gmail.com Mikäli et ole entuudestaan Koirapalvelu Balanssin asiakas, kerrothan ilmoittautuessasi hieman itsestäsi, koirastasi sekä teidän koulutushistoriastanne toisten koirien kohtaamiseen liittyen!
Harjoitukset ohjaa Balanssin Anni Saarela, eläintenkouluttaja (at). Mikäli et ole varma sopiiko harjoitus teille, kysy rohkeasti!
Hajutyöskentely (alkeet & jatkoryhmä) 3 kurssikertaa 23.10. alkaen sunnuntaisin joka toinen viikko
Kouluttajana kursseilla toimii HaunPaikan Terhi Jyllilä. Kurssien tavoitteena on opettaa koira etsimään ja ilmaisemaan jollain tavalla ohjaajalle etsittävänä oleva haju. Mikäli haluat käyttää hajuna jotain muuta kuin eukalyptusta (esim. kong, tee, kaneli) tuo se mukanasi. Muuten kaikki tarvikkeet löytyvät paikan päältä.
Kaiken ikäiset ja tasoiset koirat ja ohjaajat ovat tervetulleita kursseille. Koirat harjoittelevat jokainen yksitellen toisten koirien odottaessa sillä aikaa vuoroaan autoissa. Hajutyöskentely on erinomainen, helposti kotioloissakin toteutettava koiran aktivointitapa, joka vahvistaa koiran itseluottamusta ja rauhallista mielentilaa!
Aloittavien ryhmä klo 17:30-18:30 (ensimmäinen kerta klo 17:00-18:30) ja jatkavien klo 18:45-19:45. Kurssipäivät 23.10, 6.11. ja 20.11. Kurssin hinta 85 euroa/osallistuja (sis. alv. 24 %). Molempiin ryhmiin otetaan 4 osallistujaa. Sitovat ilmoittautumiset osoitteeseen koirapalvelubalanssi@gmail.com Kurssimaksu tulee olla kokonaisuudessaan maksettuna ennen kurssin alkua. Mikäli halukkaita löytyy tarpeeksi, voidaan järjestää myös toinen jatkoryhmä klo 20:00 alkaen!
Powered by Create your own unique website with customizable templates. Aloita
KURSSIT JA KOULUTUKSET LAIHIALLA